(שתי יצירות) סודן לפעמים כשאני מהרהרת במזלי הטוב ובתאריך הלידה שלי שנפל בשנה מוצלחת לילדה יהודיה שקבלה מדינה ... גם במשפחה במדבר מהרהרת, זו שברחה, נמלטה משכירי נפט וחרב ישנם שם גבר, אישה וילד, אפריקנים, קורבנות ללא ארץ ומולדת שחורים שהגיעו אל הקיר הלבן, הגבוה, אין עליו גרפיטי ואין שם הפגנות, אתם לא פליטים של אללה. מוטב שהתינוק יפסיק ליבב במקום בו נפסקים החלומות. יש לסמוך על תבונתם של הקוראים שהם מבינים על מה אני לא כותבת ורק להיות פוליטיקלי קורקט ועם זאת לפסוח על שני הסעיפים. שמעתי פעם תרנגולת מהרהרת, לפני שחיטתה, `לא חשוב לא חשוב, העיקר להיוולד מחדש, כאדם, אפילו בלי קארמה, אפילו בסודן.